ขสมก. เพิ่ม 4 เส้นทาง อำนวยความสะดวกประชาชน เชื่อมต่อระบบรถไฟชานเมืองสายสีแดง
นายสุระชัย เอี่ยมวชิรสกุล ผู้อำนวยการองค์การขนส่งมวลชนกรุงเทพ หรือ ขสมก.เปิดเผยว่า เพื่อรองรับการให้บริการรถไฟชานเมืองสายสีแดง ช่วงบางซื่อ-รังสิต และบางซื่อ-ตลิ่งชัน โดยกระทรวงคมนาคม กำหนดเปิดให้ประชาชนเริ่มทดลองเสมือนจริงโดยไม่เสียค่าโดยสารเป็นระยะเวลา 3 เดือน ตั้งแต่วันที่ 2 สิงหาคม 2564 เป็นต้นไปจนถึงเดือนตุลาคมนี้  ขสมก. จึงได้มีการปรับปรุงและเพิ่มเติมเส้นทางเดินรถโดยสาร จำนวน 4 เส้นทาง ประกอบด้วยสาย 49 เส้นทาง สถานีขนส่งผู้โดยสารกรุงเทพ (จตุจักร) - หัวลำโพง (เดิม) ปรับปรุงเป็น - เส้นทาง วงกลมสถานีกลางบางซื่อ - หัวลำโพง - ช่วงสถานีกลางบางซื่อ - ยมราช – หัวลำโพง ให้บริการทั้งรถโดยสารปรับอากาศ และรถธรรมดา  สาย 67 เส้นทาง วัดเสมียนนารี - เซ็นทรัลพระราม 3 (เดิม) เพิ่มเติมเส้นทาง - ช่วงสถานีกลางบางซื่อ - เซ็นทรัลพระราม 3 ให้บริการเฉพาะรถโดยสารปรับอากาศ    สาย 79   เส้นทาง อู่บางแค (วัดม่วง) - ราชประสงค์ (เดิม) เพิ่มเติมเส้นทาง -   ช่วงอู่บรมราชชนนี – สถานีบางบำหรุ - สถานีขนส่งผู้โดยสารกรุงเทพ (ปิ่นเกล้า) ให้บริการเฉพาะรถโดยสารปรับอากาศ และ สาย 522  เส้นทาง  รังสิต - งามวงศ์วาน – อนุสาวรีย์ชัยสมรภูมิ (เดิม) เพิ่มเติมเส้นทาง - ช่วงสถานีรถไฟฟ้ารังสิต - สถานีรถไฟฟ้าแยก คปอ. ให้บริการเฉพาะรถโดยสารปรับอากาศ ขสมก. จะเริ่มให้บริการในวันที่ 2 สิงหาคมนี้เป็นต้นไป ตั้งแต่ เวลา 05.00 น.- 19.30 น. และในอนาคตจะเพิ่มเติมเส้นทางเดินรถโดยสาร อีก 4 เส้นทาง เพื่อเชื่อมต่อระบบรถไฟชานเมืองสายสีแดง